Canzone prima

                     1.
Bella, ca no ti poto visitare
ti mando sa columba ambasciadora
pro ischire si ses sana, bella Flora,
e cun issa notissias mi dae.
E cunserva de su coro cudda giae
chi ti desi una die, oios d'incantu;
pro ischire cantu t'amo, e canto e cantu
sos sospiros tinde apo a imbiare.

                     2.
Sun sos sospiros in continu motu
e ti los mando cun sa cunfìdada:
issa chi t'hat esponnere unu totu
cussa ida chi passo turmendada,
però custante sempre in cuddu votu
senza mai ti tennere olvidada.
Ti prego chi non vivas affannada,
ca sa sorte si podet cambiare.

                     3.
Deo tengo isperanzia e apo idu
cambiaresi sa sorte totu in d'una,
innantis viver tristu e affliggidu.